**BOSNA I HERCEGOVINA**

**FEDERACIJA BOSNE I HERCEGOVINE**

**UNSKO-SANSKI KANTON**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-3331/24**

Bosanska Krupa, 8.5.2024.godine

 Na osnovu člana 70. stav (1) (3) i (6) Zakona o javnim nabavkama („Službeni glasnik BiH“, broj: 39/14 i 59/22), u konkurentskom postupku - Usluge redovnog održavanja javne rasvjete na području Grada Bosanska Krupa”, na prijedlog Komisije za provođenje postupka javne nabavke, Gradonačelnik, kao rukovodilac organa uprave Grada Bosanska Krupa, donosi:

**ODLUKA**

**o izboru najpovoljnijeg ponuđača**

1. Prihvata se ponuda ponuđača **OED „ELEKTRO VELIĆ“ vl. Velić Izet, Bosanska Krupa,** u provedenom postupku usluge redovnog održavanja javne rasvjete na području Grada Bosanska Krupa, sa cijenom u ukupnom iznosu od **34.176,00 KM** **bez PDV-a.** (ponuđač nije u sistemu PDV-a).
2. Izabrani ponuđač se obavezuje da u roku ne dužem od 5 (pet) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko iste nije dostavio u sastavu ponude.
3. Po konačnosti ove odluke sa izabranim ponuđačem potpisat će se ugovor redovnog održavanja javne rasvjete na području Grada Bosanska Krupa iz tačke 1. Odluke.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-3331/24 od 23.4.2024. godine. Javna nabavka je provedena putem konkurentskog postupka usluge redovnog održavanja javne rasvjete na području Grada Bosanska Krupa. Obavještenje o nabavci broj: 1272-7-2-53-3-62/24 od 23.4.2024. godine - objavljeno na portalu JN (TD preuzelo ukupno 8 ponuđača) i objavljeno u Službenom glasniku broj: 28/24 dana 26.4.2024. godine.

Po objavljenom obavještenju rok za prijem ponuda je bio 6.5.2024. godine do 12:00 sati. Do označenog roka za prijem ponuda na protokol Ugovornog organa blagovremeno je pristigla 1 (jedna) ponuda, a što je vidljivo iz tabelarnog pregleda dostavljenog od strane službenika koji radi na protokolu ugovornog organa i to:

1. **Obrtnička elektroinstalaterska djelatnost „ELEKTRO VELIĆ“, vl. Velić Izet, Bosanska Krupa,** zaprimljena podbrojem protokola: 07-11-5-3331-2/24 dana 6.5.2024. godina u 9:50 sati.

Komisija za provođenje postupka javne nabavke je u skladu sa tenderskom dokumentacijom dana 06.05.2024.. godine u 12,30 sati izvršila javno otvaranje ponuda:

1. **Ponuđač OED „ELEKTRO VELIĆ“, vl. Velić Izet, Bosanska Krupa,** dostavljena ponuda uredno zapakovana i bez vidnih oštećenja, ponudio je:

cijena ponude: **34.176,00 KM bez PDV**,

PDV  **---**

ukupna cijena ponude: **34.176,00 KM sa PDV- om,**

Nema popusta

Nakon što je Komija izvršenila provjeru ponude i dokumentacije dostavljene uz ponudu konstatovala je da je ponuda ponuđača „OED „ELEKTRO VELIĆ“, vl. Velić Izet, Bosanska Krupa potpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze).

Komisija pristupa računskoj provjeri i utvrđuje da je ponuda ponuđača OED „ELEKTRO VELIĆ“, vl. Velić Izet, Bosanska Krupa računski tačna.

Komisija konstatuje da je procijenjena vrijednost javne nabavke 34.188,03 KM bez PDV-a, odnosno 40.000,00 KM sa PDV-om.

Također je konstatovano da je u ovom postupku predviđeno provođenje e-aukcije, ali se ista neće provoditi, jer je zaprimljena samo jedna prihvatljiva ponuda, a shodno članu 3. stav (3) Pravilnika o načinu korištenja e-aukcije.

Shodno navedenom, a kako je kriterij za dodjelu ugovora najniža cijena, Komisija za provođenje postupka javne nabavke predložila je Ugovornom organu da donese Odluku o izboru najpovoljnijeg ponuđača i to ponuđačaOED „ELEKTRO VELIĆ“, vl. Velić Izet, Bosanska Krupa i zaključi Ugovor s istim.

S obzirom da je kriterij za dodjelu ugovora „najniža cijena tehnički zadovoljavajuće ponude, “ da je ponuda ponuđača OED „ELEKTRO VELIĆ“, vl. Velić Izet, Bosanska Krupa jedina pristigla ponuda, prihvatljiva i u okviru procjenjene vrijednosti predmetne nabavke, Ugovorni organ je odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić

 **GRADONAČELNIK**

Dostavljeno: Armin Halitović

1. OED „ELEKTRO VELIĆ“, vl. Velić Izet, Bosanska Krupa, putem e-maila
2. U spis
3. a/a